Etter en svak fangstsesong utenfor Afrika-kysten, ble «Thøger» i 1913 kjøpt inn av Haldor Virik i Sandefjord og omdøpt FLK «Guvernøren». Gjennom hvalfangstselskapet Odd hadde Virik lisens til å drive fangst i Antarktis. I sin andre fangstsesong, liggende i Wilhelmina Bay på vestsiden av Antarktishalvøya, brøt det ut brann om bord. Både skipet og lasten, bestående av 16 615 fat hvalolje, gikk tapt. Ingen av besetningen omkom.